Eta (sklandytuvas)

Eta (oficiali pavadinimo rašyba: eta) – Italijoje ir Vokietijoje sukurtas savarankiškai pakylantis dvivietis atviros klasės sklandytuvas su „T“ formos uodega, kurio sparnų mojis yra 30,90 m.

XXI a. pirmame ir antrajame dešimtmetyje tai buvo aptakiausias pasaulyje sklandytuvas, kurio aerodinaminis koeficientas siekia 70 (iš 1 km aukščio galima nusklęsti 70 km).Sklandytuvo „Eta“ projekto oficiali interneto svetainė

Orlaivio pavadinimas kildinamas iš technologijų terminologijos, kur graikiška raidė „eta“ žymi efektyvumą.

 Konstrukcija 
„Eta“ – kompozitinis anglies pluošto monoplanas sklandytuvas su įmontuojamu varikliu. „Eta“ yra sklandytuvų plėtros tendencijos pavyzdys, kai privatūs pilotai inicijuoja naujų atviros klasės sklandytuvų kūrimą. Privatus „Concordia“ sklandytuvo vystymas žada dar keliais taškais padidinti keliamosios galios ir pasipriešinimo santykį.

 Gamyba 
Bandymų etape buvo pagaminti trys orlaiviai. 2003 m., atliekant tipo sertifikavimui reikalingus sukimosi manevrus, leidžiamas apkrovas viršijęs orlaivis sudužo. Abu pilotai spėjo išsigelbėti parašiutu. Atsižvelgiant į bandymų duomenis buvo modifikuotas pirmasis prototipas ir bandymai baigti sėkmingai.

Sklandytuvas turėjo būti gaminamas rankomis, gamybos pajėgumai siekia 3 vnt. į metus. Iš viso iki 2021 m. buvo pagaminti 6 sklandytuvai.

 Pirmieji skrydžiai 
miniatiūra|Eta
Pirmąjį skrydį „Eta“ atliko 2000 m. liepos 31 d. Kochstedte (Vokietija). 13:19 vietos laiku pakilęs nuo žemės jis pasiekė 2 m (7 pėdų) aukštį. Antrojo skrydžio metu, išviltas kito lėktuvo, orlaivis pasiekė 1500 m (4920 pėdų) aukštį. Trečiojo skrydžio metu orlaivis pakilo varomas savo variklio.

Oficialiai sklandytuvas buvo pristatytas 2000 m. rugpjūčio 1 d. Gamintojo, įmonės „Flugtechnik & Leichtbau“ teigimu „Eta yra geriausias šiandien prieinamas sklandytuvas ir toks bus tik nedidelei klientų grupei“.

 Eksploatacijos istorija 
2003 m. „Eta“ debiutavo Lenkijos Lešno mieste vykusiame pasaulio sklandymo čempionate. Šį sklandytuvą pilotavęs Janušas Centka sugebėjo užsitikrinti penkias pergales etapuose ir bendroje įskaitoje užėmė antrąją vietą. Gerus rezultatus „Eta“ rodė ir vėliau vykusiose varžybose. 2009 m. gegužę su „Eta“ Lüsse taurės atviroje klasėje Hans-Werner Grosse užėmė trečią vietą.SEGELFLIEGEN: Mit 86 im weltgrößten Segelflugzeug – Lüsse-Cup und Bundesliga. In: Märkische Allgemeine. Märkische Verlags- und Druck-Gesellschaft mbH Potsdam, 6. Juni 2009.

Varžymų metu sklandytuvui trukdo atviros klasės svorio apribojimai, kuris riboja jo sparno apkrovą vėjuotu oru.

 Tolimesnė evoliucija 
miniatiūra|Nimeta D-KGYY
2009 m. liepos 21 d. pirmą skrydį atliko modifikuota „Eta“ – „Nimeta". Orlaivį per dvejus metus sukūrė įmonė „Faser-Flugzeug-Service GmbH Hansjörg Streifeneder“, priklausanti sklandymo pasaulio čempionui Bruno Gantenbrinkui. „Nimeta“ yra motorinis sklandytuvas, sukurtas sklandytuvo „Nimbus-4“ planerio pagrindu, su „Eta“ sparnu bei 20% padidintu vertikaliu stabilizatoriumi. Orlaivio variklis – iš Ventus/Nimbus.Projekt Nimeta – weltgrößter einsitziger Motorsegler . In: streifly.de. Glasfaser-Flugzeug-Service GmbH, 21. Juli 2009, abgerufen am 20. August 2009: „Bruno Gantenbrink startete zum 2-stündigen Erstflug“

2012 m. gegužės 17 d. Aalen-Heidenheim / Elchingen aerodrome vykusio bandomojo skrydžio metu lėktuvas sudužo. Abiem pilotams pavyko išsigelbėti parašiutu. Po atitinkamų modifikacijų „Nimeta“ vėl pakilo į orą 2014 m. spalio 17 d. 2017 metų birželio 29 d. Mengeno aerodrome įvyko pirmasis „Nimetos“ skrydis su įmonės „Stricheder“ sukurtu nauju išoriniu sparnu.NimetaTestflight, youtube.com

 Techniniai duomenys 

 Įgula: du
 Ilgis: 9,75 m
 Sparno mojis: 30,90 m
 Sparno plotas: 18.61 m²
 Sparno proilgis: 51,33
 Sparno profilis:
 HQR3 – prie fiuzeliažo
 HQR1 – sparno vidurinė dalis
 HQR2 – sparno galinė dalis
 HQR4 – sparno užpakalinė dalis
 HQR5 – horizontalūs stabilizatoriai
 Tuščio svoris: 710 kg
 Maksimalus svoris: 850 kg
 Maksimali sparno apkrova: 44,8 kg/m²
 Variklis: 1 × Sola 2625-02 - dviejų cilindrų vienaeilis dvitaktis  galios vidaus degimo variklis
 Propeleris: dvimentis plastikinis anglies pluoštu sustiprintas fiksuoto žingsnio propeleris, varomas diržine pavara, montuojamas ant į korpusą suskleidžiamos kolonos
 Sklandytuvo klasės indeksas: 125

 Skrydžio parametrai 

 Maksimali aerodinaminė kokybė: 70 esant 108 km/h greičiui
 Maksimalus greitis (Vne): 280 km/h
 Žemėjimas: 0,4 m/s (79 pėdos/min)Performance plots for Eta aircraft

 Literatūra 

 (EN) Sklandytuvo „Eta“ projekto oficiali interneto svetainė
 (-) NimetaTestflight, youtube.com
 (EN) Performance plots for Eta aircraft
 (DE) Projekt Nimeta – weltgrößter einsitziger Motorsegler . In: streifly.de. Glasfaser-Flugzeug-Service GmbH, 21. Juli 2009, abgerufen am 20. August 2009: „Bruno Gantenbrink startete zum 2-stündigen Erstflug“
 (DE) SEGELFLIEGEN: Mit 86 im weltgrößten Segelflugzeug – Lüsse-Cup und Bundesliga. In: Märkische Allgemeine. Märkische Verlags- und Druck-Gesellschaft mbH Potsdam, 6. Juni 2009.
 (EN) Martin Simons, Sailplanes 1965–2000 (Volume 3), Königswinter, Eqip Werbung & Verlag Gmbh, 2004, ISBN 3-9808838-1-7.

 Išnašos 

Kategorija:Sklandytuvai
Kategorija:Vidursparniai